techiaith/cofnodycynulliad_en-cy huggingface dataset:
English: - from the police that there's been a huge rise in domestic violence, a huge rise in the number of children being pulled into county lines or other forms of exploitation, which were exacerbated by lockdown. So, do you agree with me that, whilst numerically small, every unexplained absence from school, particularly if they've not been in school since lockdown, constitutes a major cause for concern for every pupil's well-being, and getting them back into school has to be a priority for all the agencies involved?
Welsh: - gan yr heddlu fod cynnydd enfawr wedi bod mewn achosion o drais yn y cartref, cynnydd enfawr yn nifer y plant sy'n cael eu tynnu i mewn i linellau cyffuriau neu fathau eraill o gamfanteisio, a waethygwyd gan y cyfyngiadau symud. Felly, a ydych yn cytuno â mi, er eu bod yn fach o ran eu nifer, fod pob absenoldeb heb esboniad o'r ysgol, yn enwedig os nad ydynt wedi bod yn yr ysgol ers y cyfyngiadau symud, yn peri pryder mawr ynglŷn â lles pob disgybl, a bod yn rhaid i'r holl asiantaethau dan sylw roi blaenoriaeth i'w cael yn ôl i'r ysgol?
English: Well, I couldn't agree more with the Member on the first point that she made, which is that teaching and school staff have put the well-being of their learners very often ahead of their own. And I think I just want to put on the record again today my gratitude to the entire education workforce for the incredible efforts they've made over the last 18 months, but with, I think, particular recognition of how challenging the last term has been in our schools. And the other point that she made that I want to underscore is that these are individuals and not just, as you acknowledged in your question, a question of numbers - each individual case is important. That's why, actually, as well as looking at the patterns of attendance and non-attendance, I wanted to commission a piece of work to understand what's actually happening on the ground in terms of school leaders' views about why this is happening in particular. And so, I'm hoping to be able to announce some particular support, before the end of this term, for pupils who have had a pattern of non-attendance and to support schools to engage more with those families. There is a particular issue in terms of those who are eligible for free school meals. There's been a tendency for there to be lower attendance rates amongst those pupils. And there's also an issue in relation to year 11 pupils, who have tended to be less likely to attend as well. So, those are two of the cohorts, but also the ones that she mentioned in her question. It is very important for us to understand individual circumstances and work with those families and learners.
Welsh: Wel, rwy'n cytuno'n llwyr â'r Aelod ar y pwynt cyntaf a wnaeth, sef bod staff addysgu a staff ysgol yn aml iawn wedi rhoi lles eu dysgwyr o flaen eu lles eu hunain. A hoffwn gofnodi eto heddiw fy niolch i'r holl weithlu addysg am yr ymdrechion anhygoel y maent wedi'u gwneud dros y 18 mis diwethaf, ond gan gydnabod yn benodol, rwy'n credu, pa mor heriol y mae'r tymor diwethaf wedi bod yn ein hysgolion. A'r pwynt arall a wnaeth rwy'n awyddus i'w danlinellu yw mai unigolion yw'r rhain ac nid mater o rifau'n unig, fel y gwnaethoch chi gydnabod yn eich cwestiwn - mae pob achos unigol yn bwysig. Dyna pam, yn ogystal ag edrych ar batrymau presenoldeb ac absenoldeb, rwyf am gomisiynu gwaith i ddeall beth sy'n digwydd ar lawr gwlad a chael safbwyntiau arweinwyr ysgolion ynglŷn â pham y mae hyn yn digwydd yn benodol. Ac felly, rwy'n gobeithio gallu cyhoeddi cymorth penodol, cyn diwedd y tymor hwn, i ddisgyblion sydd wedi dangos patrwm o absenoldeb ac i gynorthwyo ysgolion i ymgysylltu mwy â'r teuluoedd hynny. Ceir problem benodol mewn perthynas â rhai sy'n gymwys i gael prydau ysgol am ddim. Tueddai'r cyfraddau presenoldeb i fod yn is ymhlith y disgyblion hynny. Ac mae problem hefyd gyda disgyblion blwyddyn 11, sydd wedi tueddu i fod yn llai tebygol o fod yn bresennol. Felly, dyna ddwy o'r carfanau, ond hefyd y rhai y soniodd amdanynt yn ei chwestiwn. Mae'n bwysig iawn inni ddeall amgylchiadau unigol a gweithio gyda'r teuluoedd a'r dysgwyr hynny.
English: Minister, my constituency is home to one of the most deprived communities in Wales and maybe even in the whole of the UK. Sadly, poverty is so often linked to poor educational achievement, and it can be a really vicious cycle, with children of poorly educated parents less likely to achieve a good education. As the Estyn report highlights, this will have been exacerbated by the pandemic, as home schooling will have been very challenging for those households. While Rhyl, thankfully, has good broadband coverage, poorer households may be unable to afford broadband or the devices needed to access online learning. Minister, will you join me in welcoming the Vodafone Great British Tech Appeal, which is asking us to donate our old devices, such as smartphones, tablets and laptops, which they can refurbish and supply to needy families, along with free data, calls and texts? Minister, will you commit to working with the likes of Vodafone to ensure that the scheme benefits families in the Vale of Clwyd and across Wales?
Welsh: Weinidog, mae fy etholaeth yn gartref i un o'r cymunedau mwyaf difreintiedig yng Nghymru ac efallai yn y DU gyfan hyd yn oed. Yn anffodus, mae tlodi mor aml yn gysylltiedig â chyflawniad addysgol gwael, a gall fod yn gylch dieflig, gyda phlant rhieni sydd heb gael addysg dda yn llai tebygol o gael addysg dda. Fel y mae adroddiad Estyn yn ei nodi, bydd hyn wedi'i waethygu gan y pandemig, gan y bydd addysg gartref wedi bod yn heriol iawn i'r aelwydydd hynny. Er bod gan y Rhyl ddarpariaeth band eang dda, diolch byth, efallai na fydd aelwydydd tlotach yn gallu fforddio band eang na'r dyfeisiau sydd eu hangen i gael mynediad at ddysgu ar-lein. Weinidog, a wnewch chi ymuno â mi i groesawu Great British Tech Appeal Vodafone, sy'n gofyn inni gyfrannu ein hen ddyfeisiau, megis ffonau clyfar, cyfrifiaduron llechen a gliniaduron, iddynt hwy allu eu hadnewyddu a'u darparu i deuluoedd anghenus, ynghyd â data, galwadau a negeseuon testun am ddim? Weinidog, a wnewch chi ymrwymo i weithio gyda rhai fel Vodafone i sicrhau bod y cynllun o fudd i deuluoedd yn Nyffryn Clwyd ac ar draws Cymru?
English: I certainly agree with him that we need to ensure that those families who are least able to afford access to broadband and the kind of computer equipment that many of us will take for granted are able to access that in order for those opportunities to be available to learners, regardless of their circumstances. In the last year, the Welsh Government has funded around £150 million-worth of both equipment and also connectivity to support exactly that kind of learner, to take full advantage of the blended learning and remote learning opportunities, which, unfortunately, we've had to be able to provide over the course of the last 18 months. I think that provides a very good platform for us, actually, in the future to enable that technology to become perhaps more mainstream in how we take forward learning in our schools, including in the new curriculum, to the advantage of all our learners, regardless of their circumstances.
Welsh: Rwy'n sicr yn cytuno ag ef fod angen inni sicrhau bod y teuluoedd sy'n lleiaf abl i fforddio mynediad at fand eang a'r math o offer cyfrifiadurol y bydd llawer ohonom yn ei gymryd yn ganiataol yn gallu cael gafael arnynt er mwyn i'r cyfleoedd hynny fod ar gael i ddysgwyr, ni waeth beth fo'u hamgylchiadau. Yn ystod y flwyddyn ddiwethaf, mae Llywodraeth Cymru wedi ariannu gwerth tua £150 miliwn o gyfarpar a chysylltedd hefyd i gefnogi'r mathau hynny o ddysgwyr, er mwyn manteisio'n llawn ar y cyfleoedd dysgu cyfunol a dysgu o bell, y bu'n rhaid inni allu eu darparu dros y 18 mis diwethaf, yn anffodus. Credaf fod hynny'n rhoi llwyfan da iawn i ni yn y dyfodol mewn gwirionedd i alluogi'r dechnoleg honno i ddod yn fwy prif ffrwd efallai yn y ffordd rydym yn datblygu dysgu yn ein hysgolion, gan gynnwys yn y cwricwlwm newydd, er budd ein holl ddysgwyr, ni waeth beth fo'u hamgylchiadau.
English: Diolch, Deputy Presiding Officer. Minister, you'll be aware of the awful case that occurred in Solihull in the west midlands, where six-year-old Arthur Hughes lost his life after a cruel and callous series of abuse. Despite concerns being raised, young Arthur's life was cut short, due to significant failings across the board. From an educational perspective, Minister, we are now acutely aware from the experience that we've had during the pandemic that school is for children far more than just education - it provides a very important, wider social role, with a safe place for children, ensuring that they get food and support. It's also somewhere that behaviours and physical abuse can be picked up. And as we've seen from Arthur's harrowing case, if he had been in school, potentially, this abuse could have been picked up sooner. Parents are understandably concerned, Minister, about this harrowing case, and are looking to you and the Government now for reassurance that the robustness of safeguarding procedures in schools, and the standards for safeguarding for vulnerable children across Wales, are now being met. Minister, we also need to ensure that we have -
Welsh: Diolch, Ddirprwy Lywydd. Weinidog, fe fyddwch yn ymwybodol o'r achos ofnadwy a ddigwyddodd yn Solihull yng ngorllewin canolbarth Lloegr, lle bu farw Arthur Hughes, a oedd yn chwech oed, ar ôl cael ei gam-drin yn greulon a ffiaidd. Er i bryderon gael eu lleisio, collodd Arthur ei fywyd oherwydd methiannau sylweddol a chyffredinol. O safbwynt addysgol, Weinidog, rydym yn ymwybodol iawn yn awr o'r profiad a gawsom yn ystod y pandemig fod yr ysgol ar gyfer plant yn llawer mwy nag ar gyfer addysg yn unig - mae'n darparu rôl gymdeithasol bwysig, ehangach, gyda lle diogel i blant, gan sicrhau eu bod yn cael bwyd a chymorth. Mae hefyd yn rhywle y gellir nodi patrymau ymddygiad a chamdriniaeth gorfforol. Ac fel y gwelsom o achos dirdynnol Arthur, pe bai wedi bod yn yr ysgol, mae'n bosibl y gellid bod wedi sylwi ar y gamdriniaeth yn gynt. Mae'n ddealladwy fod rhieni'n pryderu am yr achos dirdynnol hwn, Weinidog, ac yn gofyn am sicrwydd gennych chi a'r Llywodraeth yn awr fod cadernid gweithdrefnau diogelu mewn ysgolion, a'r safonau ar gyfer diogelu plant sy'n agored i niwed ledled Cymru, wedi eu sicrhau. Weinidog, mae angen inni hefyd sicrhau bod gennym -
English: Can you ask the question now, please?
Welsh: A wnewch chi ofyn y cwestiwn yn awr, os gwelwch yn dda?
English: - additional training for teachers to identify potential signs of abuse. So, can you reassure us, Minister, today that lessons will be learnt from this case, including the severe impact that lockdowns and no school have on our children, particularly vulnerable children?
Welsh: - hyfforddiant ychwanegol i athrawon allu nodi arwyddion posibl o gamdriniaeth. Felly, a allwch ein sicrhau heddiw, Weinidog, y bydd gwersi'n cael eu dysgu o'r achos hwn, gan gynnwys yr effaith ddifrifol y mae'r cyfyngiadau symud a dim ysgol yn ei chael ar ein plant, yn enwedig plant sy'n agored i niwed?
English: Well, can I first associate myself with her comments in relation to the tragic case of Arthur Labinjo-Hughes, which she started her question with, which is, I think, a very, very sad and very sobering lesson for all parts of the UK? All education settings in Wales have a legal duty to ensure that children have access to a safe learning environment, and I expect and understand, of course, across the system, that these responsibilities are taken seriously. The Welsh Government has issued statutory guidance, 'Keeping learners safe', to support schools in creating and maintaining a safe learning environment for children. Each school must identify a designated safeguarding person, who will ensure that staff, learners and parents feel confident that they can raise issues or concerns about the safety or well-being of learners, and that they will be taken seriously. And anyone in an education setting, employed by the local authority, must report to the authority where there is a reasonable cause to believe that a child is at risk of abuse, neglect or any other kind of harm. All authorities in Wales have a designated lead officer for safeguarding in education, and the Hwb hosts a series of e-learning modules, which have been developed by the Welsh Government, to support staff in education settings to understand those safeguarding responsibilities and how best to deploy them.
Welsh: Wel, a gaf fi ategu ei sylwadau ynglŷn ag achos trasig Arthur Labinjo-Hughes, y cyfeiriodd ato ar ddechrau ei chwestiwn, sy'n wers drist a sobreiddiol iawn i bob rhan o'r DU yn fy marn i? Mae gan bob lleoliad addysg yng Nghymru ddyletswydd gyfreithiol i sicrhau bod plant yn cael mynediad at amgylchedd dysgu diogel, ac rwy'n disgwyl ac yn deall, wrth gwrs, ar draws y system, fod ystyriaeth ddifrifol yn cael ei rhoi i'r cyfrifoldebau hyn. Mae Llywodraeth Cymru wedi cyhoeddi canllawiau statudol, 'Cadw dysgwyr yn ddiogel', i gynorthwyo ysgolion i greu a chynnal amgylchedd dysgu diogel i blant. Rhaid i bob ysgol nodi person diogelu dynodedig, a fydd yn sicrhau bod staff, dysgwyr a rhieni yn teimlo'n hyderus y gallant godi materion neu bryderon am ddiogelwch neu les dysgwyr, ac y byddant yn cael ystyriaeth ddifrifol. A rhaid i unrhyw un mewn lleoliad addysg, a gyflogir gan yr awdurdod lleol, adrodd wrth yr awdurdod lle mae achos rhesymol dros gredu bod plentyn mewn perygl o fod yn cael ei gam-drin, ei esgeuluso neu unrhyw fath arall o niwed. Mae gan bob awdurdod yng Nghymru swyddog arweiniol dynodedig ar gyfer diogelu mewn addysg, ac mae'r Hwb yn cynnal cyfres o fodiwlau e-ddysgu, a ddatblygwyd gan Lywodraeth Cymru, i gynorthwyo staff mewn lleoliadau addysg i ddeall y cyfrifoldebau diogelu hynny a'r ffordd orau o'u gweithredu.
English: Thank you, Minister. Minister, the Estyn report released earlier this week is quite damning, I'm sure you'll agree. It was hard enough when we were at school, socially, but now for young people they have far more to cope with, with the added pressures of phones and social media, and it makes me glad not to be in school anymore, but, as a parent, it does worry me daily. The Estyn report that has just been released is hugely distressing and has highlighted the tragic situation that students find themselves in with a prevalence of peer-on-peer sexual harassment in schools. With it being reported that children as young as 11 are being pressurised for explicit pictures, with the incidence of sexual harassment in schools going up, and the increase in the number of people not reporting it going up, serious questions have to be asked, Minister, and of this Government's abject failure to tackle this. These findings are nothing new, but they are getting worse. So, why don't young people feel that they can report it? We need proactive measures in place, Minister, across all schools in Wales to ensure that instances such as these are dealt with with respect, and that our young people can feel that they've been listened to, as well as to drive out these behaviours in schools through our new curriculum in the future. What urgent action are you taking now, Minister, to address this, so that young people who experience abuse of this kind right now are getting the help that they need?
Welsh: Diolch. Weinidog, mae adroddiad Estyn a ryddhawyd yn gynharach yr wythnos hon yn eithaf damniol, rwy'n siŵr y byddwch yn cytuno. Roedd yn ddigon anodd pan oeddem ni yn yr ysgol, yn gymdeithasol, ond yn awr i bobl ifanc mae ganddynt lawer mwy i ymdopi ag ef, gyda phwysau ychwanegol ffonau a chyfryngau cymdeithasol, ac mae'n fy ngwneud yn falch nad wyf fi yn yr ysgol mwyach, ond fel rhiant, mae'n fy mhoeni'n ddyddiol. Mae adroddiad Estyn sydd newydd gael ei ryddhau yn peri gofid mawr ac mae wedi tynnu sylw at y sefyllfa drasig y mae myfyrwyr ynddi gyda chymaint o aflonyddu rhywiol gan gyfoedion yn digwydd mewn ysgolion. Gydag adroddiadau fod plant mor ifanc ag 11 oed dan bwysau i ddarparu lluniau amhriodol, a nifer yr achosion o aflonyddu rhywiol mewn ysgolion yn codi, a'r cynnydd yn nifer y bobl nad ydynt yn rhoi gwybod am yr achosion hyn yn codi, rhaid gofyn cwestiynau difrifol, Weinidog, ac ynglŷn â methiant truenus y Llywodraeth hon i fynd i'r afael â hyn. Nid yw'r canfyddiadau hyn yn newydd, ond maent yn gwaethygu. Felly, pam nad yw pobl ifanc yn teimlo y gallant roi gwybod ynglŷn â hyn? Mae angen rhoi mesurau rhagweithiol ar waith, Weinidog, ar draws pob ysgol yng Nghymru i sicrhau yr ymdrinnir ag achosion fel y rhain gyda pharch, ac y gall ein pobl ifanc deimlo eu bod yn cael eu clywed, yn ogystal â chael gwared ar yr ymddygiadau hyn mewn ysgolion drwy ein cwricwlwm newydd yn y dyfodol. Pa gamau brys rydych yn eu rhoi ar waith yn awr i fynd i'r afael â hyn, Weinidog, fel bod pobl ifanc sy'n cael eu cam-drin yn y ffordd hon yr eiliad hon yn cael y cymorth sydd ei angen arnynt?
English: Thank you, Minister. Questions have already been asked on this today, but I would like to press you further, if I may, on whether schools are going to close early for the Christmas break. Some schools are preparing by having their Christmas activities this week rather than next week; some schools have said they're going to close; some schools have said they're definitely not going to close. It's different all over Wales. Surely there needs to be an all-Wales approach to this, Minister? And we need some sort of clarity today, because parents need to prepare childcare, teachers need to prepare lessons. It's absolutely urgent that you give a line on this as soon as possible on what is happening. I understand that these are fine margins, and it's a difficult decision to make, but this has to come to a head now, Minister. We need to know today or by Friday what's happening so that people can prepare. Please, can you outline what you're doing today?
Welsh: Diolch, Weinidog. Gofynnwyd cwestiynau eisoes am hyn heddiw, ond hoffwn bwyso arnoch ymhellach, os caf, ynglŷn ag a fydd ysgolion yn cau'n gynnar ar gyfer gwyliau'r Nadolig. Mae rhai ysgolion yn paratoi drwy gael eu gweithgareddau Nadolig yr wythnos hon yn hytrach na'r wythnos nesaf; mae rhai ysgolion wedi dweud eu bod yn mynd i gau; mae rhai ysgolion wedi dweud eu bod yn bendant na fyddant yn cau. Mae'n wahanol ledled Cymru. Onid oes angen dull Cymru gyfan o ymdrin â hyn, Weinidog? Ac mae angen rhyw fath o eglurder arnom heddiw, oherwydd mae angen i rieni baratoi gofal plant, mae angen i athrawon baratoi gwersi. Mae'n gwbl hanfodol eich bod yn rhoi cyfarwyddyd cyn gynted â phosibl ar yr hyn sy'n digwydd. Deallaf fod hyn yn gymhleth iawn, ac mae'n benderfyniad anodd i'w wneud, ond rhaid i hyn ddod i ben yn awr, Weinidog. Mae angen inni wybod heddiw neu erbyn dydd Gwener beth sy'n digwydd fel y gall pobl baratoi. A wnewch chi amlinellu'r hyn rydych chi'n ei wneud heddiw?
English: Well, I don't think that the Member asserting a lack of clarity when I've spelled out the position a few moments ago is especially helpful, if I can put it like that. As I've said - [ Interruption.] As I've said, as a consequence of the variant, we are all looking across Government at what actions need to be taken on a daily basis. I know that she shares with me the importance of making sure that children can remain in school as far as possible, as long as possible and as safely as possible. I know that she shares that view. The consequence of that is that right across the 10 authorities that will be going beyond the end of next week, that is time that has been planned in for teaching to take account of the lost teaching time so far. So, those authorities, authorities right across Wales, and the Welsh Government, share that ambition of making sure that young people can remain in class doing that. And that is the basis upon which we are planning now.
Welsh: Wel, nid wyf yn credu bod clywed yr Aelod yn honni bod yna ddiffyg eglurder a minnau wedi nodi'r sefyllfa ychydig funudau'n ôl yn arbennig o ddefnyddiol, os caf ei roi felly. Fel y dywedais - [ Torri ar draws.] Fel y dywedais, o ganlyniad i'r amrywiolyn, rydym i gyd yn edrych ar draws y Llywodraeth ar ba gamau y mae angen eu cymryd yn ddyddiol. Gwn ei bod yn cytuno bod angen sicrhau y gall plant aros yn yr ysgol cyn belled ag y bo modd, cyn hired ag y bo modd ac mor ddiogel â phosibl. Gwn ei bod yn rhannu'r farn honno. Canlyniad hynny ar draws y 10 awdurdod a fydd yn mynd y tu hwnt i'r wythnos nesaf, yw mai amser a gynlluniwyd ar gyfer addysgu i wneud iawn am yr amser addysgu a gollwyd hyd yma yw hwnnw. Felly, mae'r awdurdodau hynny, awdurdodau ledled Cymru, a Llywodraeth Cymru, yn rhannu uchelgais i sicrhau y gall pobl ifanc aros yn y dosbarth i wneud hynny. Ac ar y sail honno rydym yn cynllunio yn awr.
English: Thank you very much, Deputy Presiding Officer. Yesterday, I met with the committee of Cardiff University Welsh Students' Union, which have been campaigning for many years to have a full-time sabbatical Welsh language officer within the union. Swansea, Bangor and Aberystwyth universities have had similar positions in place for many years, but here in Cardiff, where there are over 3,000 Welsh speakers and Welsh learners - the highest number of Welsh speakers in any of our universities - there is no sabbatical position. According to the president of the Welsh student union, such an officer could provide important services to students through the medium of Welsh, arrange events to raise awareness of the language, ensure that the voice of Welsh speakers could be heard within the union, and also provide a space for young people to come together to use the language on a social level. It also ensures that democracy is respected because the students had voted more than once in the past in favour of having this kind of sabbatical officer. So, does the Minister agree with me that it is about time that Welsh students were given fair play here in the university of our capital city, and would he be willing to write to the board of trustees, who will meet next Thursday apparently, in order to support the Welsh students' campaign?
Welsh: Diolch yn fawr iawn, Dirprwy Lywydd. Ddoe, bues i'n cwrdd â phwyllgor Undeb Myfyrwyr Cymraeg Caerdydd, sydd ers blynyddoedd bellach wedi bod yn ymgyrchu dros gael swyddog i'r Gymraeg llawn amser yn yr undeb. Mae gan brifysgolion Aberystwyth, Abertawe a Bangor swyddog tebyg ers blynyddoedd. Ond, yma yng Nghaerdydd, lle mae dros 3,000 o siaradwyr Cymraeg a dysgwyr yr iaith - y nifer mwyaf o siaradwyr Cymraeg yn unrhyw un o'n prifysgolion ni - does yna ddim swyddog sabothol gyda nhw. Yn ôl llywydd undeb y myfyrwyr Cymraeg, byddai swyddog o'r fath yn gallu darparu gwasanaethau pwysig i fyfyrwyr yn y Gymraeg, trefnu digwyddiadau i godi ymwybyddiaeth o'r iaith, sicrhau bod llais i siaradwyr Cymraeg yng ngweithredoedd yr undeb, a rhoi gofod i bobl ifanc, wrth gwrs, i ddod at ei gilydd i ddefnyddio'r iaith yn gymdeithasol. Hefyd, mae'n sicrhau bod democratiaeth yn cael ei pharchu gan fod y myfyrwyr wedi pleidleisio fwy nag unwaith yn y gorffennol o blaid y math hwn o gynnig. Felly, a yw'r Gweinidog yn cytuno â mi ei bod hi'n hen bryd i fyfyrwyr Cymraeg gael chwarae teg yma yn y brifysgol yn ein prifddinas ni, ac a fyddai fe'n fodlon ysgrifennu at fwrdd yr ymddiriedolwyr, sy'n cwrdd ddydd Iau nesaf mae'n debyg, er mwyn cefnogi ymgyrch y myfyrwyr Cymraeg?